রমনা থানার ওসি এসএম শিবলী নোমান জানান, মাওলানা ইসহাক নিখোঁজ হওয়ার পরদিন তার ভাই শোয়ায়েব অজ্ঞাত ব্যক্তিদের আসামি করে থানায় অপহরণের মামলা করেন। হত্যার কারণ সম্পর্কে পুলিশ এখনও কিছুই জানে না বলে ওসি জানান। আমাদের ঢাকা মেডিকেল কলেজ হাসপাতাল প্রতিনিধি জানান, হাফেজ ইসহাকের লাশ উদ্ধার হওয়ার পর প্রায় ৪০ ঘণ্টা ঢাকা মেডিকেল কলেজ মর্গে অজ্ঞাতনামা  বেওয়ারিশ লাশ হিসেবে পড়েছিল। গতকাল দুপুরে তার ভাই লাশ শনাক্ত করেন। শেরেবাংলানগর থানার ওসি রিয়াজ হোসেন জানান, মর্গে রাখা লাশ দেখে তার আত্মীয়স্বজন মাওলানা ইসহাককে শনাক্ত করেন। কি কারণে এবং কারা হাফেজ ইসহাককে নির্মমভাবে হত্যা করেছে তা উদ্ঘাটন করতে তদন্ত শুরু হয়েছে। এ ব্যাপারে থানায় খুনের মামলা দায়ের করা হয়েছে